Recueil général et complet des fabliaux des 13e et 14e siècles/Des Vins d’ouan
# Recueil général et complet des fabliaux des 13e et 14e siècles/Des Vins d’ouan

### xli DES VINS D’OUAN.

﻿Vostre plesir communaument, B iaus sire Diex, rois debonere,

Qui le pooir avez de fere

Vostre plesir communaument,

Puis vostre resuscitement

Ne feïstes tele vingnée

Comme ele est ouan devinée.

Chascuns dit, et je m’i acorde,

Que vin sont dur et de mal orde,

Pou plesant et mal acuillable.

Virge pucelle et amiable,

Por nous toz soliiez prier

Notre Seigneur, qui oublier

Nous veut, dame, bien le savons.

Se par vous sa grâce n’avons,

Hé, mère Dieu, comment vivront

Marchéanz qui tels vins bevront.

Plus frez seront au départir

Qu’au commencier, c’est sanz mentir ; Si est pitiez et grant domage.

Marchéant vont par mer à nage

